**TÖÖVÕTULEPING nr**

**Kanepi Vallavalitsus** registrikood 77000186, Turu põik 1, Kanepi alevik, Kanepi vald, Põlvamaa, keda esindab valla põhimääruse alusel vallavanem **Mikk Järv** (edaspidi „Tellija“) ja xx registrikood xx, aadressiga xx, keda esindab põhikirja alusel juhatuse liige **xx** (edaspidi „Töövõtja“), koos nimetatud „Pooled“, sõlmisid käesoleva töövõtulepingu (edaspidi „Leping“) alljärgnevas:

1. **Lepingu dokumendid**
	1. Lepingu dokumendid koosnevad käesolevast Lepingust, Lepingu lisadest ja Lepingu muudatustest, milles lepitakse kokku peale käesolevale Lepingule allakirjutamist.

Lepingule on lisatud järgmised lisad:

* Väljavõte lähteülesandest – p. 2. „Teostatavad tööd“
* Töövõtja pakkumus.
1. **Lepingu objekt**
	1. Lepingu objektiks on Kanepi valla kohalike teede teeäärte niitmine 2023.a. Lepinguga kokkulepitud tingimustel ja korras vastavalt Hanke alusdokumentidele ja Tellija poolt hankemenetluse käigus antud selgitustele ning Töövõtja pakkumusele (edaspidi Töö). Teeäärte niidukilomeetrite ühe korra niitmise pikkus on osa I puhul on 201,958 km (niidetavate teede kogupikkus on 100,979km), osa II puhul on teeäärte niidukilomeetrite ühe korra niitmise pikkus 200,406km (niidetavate teede kogupikkus on 100,203km)
2. **Lepingu täitmise tähtaeg ja poolte andmed:**
	1. Töövõtja peab teostama Kanepi valla kohalikel teedel teeäärte niitmise 2 korda aastas – 2 nädalat enne jaanipäeva ja augustist 2023. Ajakava võimalik muutmine tuleb eelnevalt Tellijaga kirjalikult kokku leppida (ilmastikuoludest tingitud muudatused vm).
	2. Tellija esindaja tööde läbiviimisel on Tiit Rammul, tel: 529 5821, e-post: tiit.rammul@kanepi.ee.
	3. Töövõtja esindaja tööde läbiviimisel xx
3. **Tellija õigused ja kohustused:**
	1. Tellijal on õigus:
		1. kontrollida Töövõtja poolt tehtavate tööde kvaliteeti ning anda juhiseid esinevate rikkumiste kõrvaldamiseks, peatada Tööd õigusnormidest ja nõuetest mittekinnipidamisel kuni rikkumiste kõrvaldamiseni;
		2. muuta pakkumise aluseks olnud töömahte +/- 10 % ulatuses, kui see on tingitud tegelikest vajadustest;
		3. mõõta üle teostatud Tööde mahtusid, hinnata Tööde kvaliteedi vastavust esitatud nõuetele Töövõtja juuresolekul. Kui osutuvad vajalikuks täiendavad mõõtmised Töövõtja puudustest tingituna, siis see mõõtmise summa peetakse kinni Töövõtjale makstavast tasust või Töövõtja likvideerib puudused omal kulul.
	2. Tellija on kohustatud:
		1. varustama Töövõtjat vajaliku informatsiooniga ning vajadusel juhendama Töövõtjat Tööde käigus;
		2. teatama Töövõtjale ühekordselt soovitud tööde teostamisest ette vähemalt 7 päeva;
		3. teatama Töövõtjale nii Töö tegemise ajal kui ka pärast Töö vastuvõtmist avastatud mittevastavustest Lepingule mõistliku aja jooksul pärast vastavate asjaolude avastamist;
		4. akteeritud ja teostatud lepingujärgsed Tööd vastu võtma Töövõtjalt üleandmis- vastuvõtu aktiga, mis peab olema tellija esindaja poolt kontrollitud ja allkirjastatud enne arve esitamist;
		5. tasuma Töövõtjale õigeaegselt ja kvaliteetselt teostatud Tööde eest Lepingus sätestatud korras.
4. **Töövõtja õigused ja kohustused**
	1. Töövõtjal on õigus:
		1. teha Tellijale ettepanekuid Tööde korralduse ja/või teede nimekirjade korrigeerimiseks. Muudatused võivad toimuda ükskõik kumma poole algatusel ja ettepanekul, muudatus jõustub, kui osapooled on selles kokku leppinud.
	2. Töövõtja on kohustatud:
		1. teostama Tööd, s.h ühekordselt soovitud tööd jmt lisatööd, Pakkumises toodud hindadega, kvaliteetselt ja ilmastikuolusid arvestades tähtaegselt ning informeerima Tellijat tööde või lisatööde hilinemisest ja hilinemise põhjustest;
		2. Tehtud Tööde aktides näitama ära iga niidetud tee nime, teostatud tööde kilomeetrite hulga;
	3. Töövõtjal on õigus Tellija kirjalikul nõusolekul sõlmida Lepingus nimetatud Tööde tegemiseks alltöövõtulepinguid.
	4. Töövõtja vastutab objektil liiklusohutuse eest Töö alustamisest kuni lõpetamiseni so. endise liikluskorralduse taastamise või uue kehtima hakkamiseni.
5. **Töö üleandmine ja vastuvõtmine**
	1. Tehtud tööde arvestus toimub tegelikult tehtud tööde järgi. Töövõtja esindaja fikseerib tehtud tööde aktis tegelikult teostatud tööd ja tehtud arvestusühikud, arvutab tehtud tööde maksumused ning esitab tehtud tööde akti Tellija esindajale allakirjutamiseks.
	2. Tellija esindaja on kohustatud saadud aktidele kolme tööpäeva jooksul alla kirjutama või esitama kirjaliku põhjenduse alla kirjutamisest keeldumise kohta.
	3. Töövõtja võib vormistada ja esitada arve tehtud tööde kohta alles pärast tehtud tööde aktile allakirjutamist Tellija esindaja poolt.
	4. Tellija tasub Töövõtjale 14 tööpäeva jooksul pärast punktide 5.1 ja 5.2 kohaselt vormistatud tehtud tööde akti ja arve saamist.
	5. Töö loetakse valminuks tööde vastuvõtuakti Tellija poolse allkirjastamise kuupäevast alates.
6. **Töövõtjale makstav tasu**:
	1. Tellija tasub Töövõtjale 14 tööpäeva jooksul pärast Tööde akteerimist Töövõtja poolt esitatud arve alusel vastavalt Pakkumuses näidatud ühikhinnale xx €/km (niidukilomeeter), millele lisandub käibemaks.
	2. Lepingus käsitletud ühikuhind on 1 niidukilomeetri hind.
	3. Arvelduste täpne maht tuleneb Pakkumuses toodud hindadest ja tegelikult teostatud ning akteeritud Töödest.
	4. Niitmise kogumaht võib varieeruda 10% ulatuses punktis 2.1. toodud eeldatavast mahust.
7. **Poolte vastutus**
	1. Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.
	2. Kui Töö tegemise käigus on ilmselt selge, et seda ei tehta nõuetekohaselt, on Tellijal õigus määrata Töövõtjale tähtaeg puuduste kõrvaldamiseks, selle mittetäitmisel aga kas nõuda kahjude hüvitamist, teha Töö jätkamine ja puuduste kõrvaldamine ülesandeks kolmandale isikule Töövõtja arvel või Lepingust taganeda.
8. **Lepingu lõppemine ja lõpetamine**
	1. Leping lõpeb, kui Lepingust tulenevad Poolte kohustused on mõlemapoolselt täielikult ja nõuetekohaselt täidetud.
	2. Tellijal on õigus taganeda lepingust, kui Töövõtja süül ei ole suudetud kooskõlastada tööde alguskuupäeva või on hilinenud alguskuupäevaks kirjeldatud tööde alustamisega enam kui 1 (ühe) kuu.
	3. Lepingust taganemine ja kahju hüvitamise nõudmine ei välista leppetrahvi nõudmist vastavalt Lepingu 7. punktile.
9. **Lõppsätted**
	1. Kõik Lepingu muudatused jõustuvad pärast nende allakirjutamist mõlema Poole poolt allakirjutamise hetkest või Poolte poolt kirjalikult määratud tähtajal.
	2. Lepingu tõlgendamisel lähtuvad Pooled VÕS §29 sätestatust.
	3. Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Pooled ei jõua läbirääkimistel kokkuleppele, lahendatakse vaidlus Tartu Maakohtus.
	4. Leping on koostatud ja allkirjastatud digitaalselt.
10. **Poolte andmed ja allkirjad:**

TÖÖVÕTJA TELLIJA

xx Mikk Järv

 vallavanem

Kanepi Vallavalitsus

*/allkirjastatud digitaalselt/ /allkirjastatud digitaalselt/*